|  |  |  |
| --- | --- | --- |
|   |  | МАКЕДОНСКИ ТЕЛЕКОМ АД – СКОПЈЕ Адреса: „Кеј 13-ти Ноември“ број 6, 1000 Скопје, Р. Македонија  |
|  |
|  |  | До**Агенција за електронски комуникации**Г-дин Јетон Акику Директор на Агенцијата за електронски комуникацииКеј Димитар Влахов бр.211000 СкопјеРепублика Македонија |  |  |  |  |
|  |  |  |  |  |  |
|  |  | **Предмет:** Коментари на Македонски Телеком АД – Скопје кон Нацрт документ за четврта анализа на пазар за Локален пристап на фиксна локација и петта анализа на пазар за Централен пристап обезбеден на фиксна локација за производи за широка потрошувачкаПочитувани,Во прилог на овој допис Македонски Телеком АД (понатаму во текстот МКТ) ги доставува коментарите и предлозите на предлог четвртата анализа на пазар за Локален пристап на фиксна локација и петтата анализа на пазар за Централен пристап обезбеден на фиксна локација за производи за широка потрошувачка.МКТ се согласува со анализата на Агенцијата за електронски комуникации (понатаму АЕК) во поголемиот дел, но исто така има предлози за неколку измени во анализите на овие два пазари како и во предлог Одлуките за операторите со значителна пазарна моќ на релевантниот пазар (во овој случај МКТ и А1 Македонија). Пред да се донесе било каков заклучок, сметаме дека е потребно вклучување на релевантни податоци и детална анализа и за сите видови на технологии користени на пазарот за широкопојасни услуги на малопродажниот пазар за услуги со широк опсег во Република Македонија како и запазување на принципот на технолошка неутралност. Имено, според извештајот на АЕК за развој на пазарот за вториот квартал од 2021 година, ситуацијата на пазарот за услуги со широк опсег е следна: Македонски Телеком АД има стабилен пазарен удел според бројот на активни претплатници со фиксен пристап до интернет од околу 40 % во разгледуваниот период од 2016 до 2021 година, додека А1 Македонија има значителен пораст на пазарниот удел 26.47% на 34.01% на сметка на пазарниот удел на другите оператори. Значајно е да се напомене дека во овој период А1 Македонија се регулирани на големопродажниот пазар единствено на HFC DOCSIS 3.0 технологија ане и за HFC DOCSIS 1.x, 2.0 технологијата која е аналогна на xDSL технологијата за кој Македонски Телеком АД во целиот овој период е регулиран. Со тоа сметаме дека е нарушен принципот на технолошка неутралност и Македонски Телеком АД е ставен во дискриминирана положба.Во однос на инфраструктурата и технологијата која се користи, несомнено е постоењето на повеќе инфраструктури за пристап до интернет (вкупно 6, објавени во анализата на АЕК за вториот квартал од 2021 година ).Според Извештајот на АЕК за развој на пазарот за вториот квартал од 2021 година бројот на претплатници на широкопојасен пристап на интернет преку јавни кабелски мрежи HFC DOCSIS 1.x, 2.0 e 59.590, на HFC DOCSIS 3.0 кабелска мрежа е 85.497, преку LAN мрежа е 38.231, број на претплатници со пристап преку оптичка мрежа е 99.702 а број на претплатници со пристап xDSL мрежа континуирано опаѓа и од 2016 година до 2021 година се намалил за повеќе од половина односно во 2021 година изнесува 125.482, а тој тренд се очекува да продолжи.Падот на бројот на претплатници во разгледуваниот период на xDSL и на HFC DOCSIS 1.x, 2.0 технологиите е логичен и очекуван тренд но регулацијата на Македонски Телеком АД на xDSL технологија на големопродажниот пазар не се покажа како логичен и потребен чекор од страна на АЕК, туку напротив дискриминаторски.Трендот на миграција кон NGN технологиите и понатаму трае а тоа го покажуваат и податоците дека пристапот до интернет во РМ преку кабелски мрежи на DOCSIS 3.0 технологија е постојано расте, но исто така постојано се зголемува и бројот претплатници на оптички мрежи кои се корисници на МКТ но ваков тренд на пораст се забележува и кај останатите оператори, што треба да резултира со наметнување на обврска за пристап на NGN технологиите и на останатите оператори кои инвестираат во оваа технологија. Сметаме дека и А1 Македонија е потребно да е регулиран на ист принцип како што е регулиран и Македонски Телеком АД односно за сите NGN технологии кои ги користат. Со досегашните анализи на овој пазар наметната е обврска само за кабелската мрежа базирана на HFC DOCSIS 3.0 технологија во сопственост на А1 Македонија, но поради евидентиот пораст на бројот на FTTH корисници секој квартал односно инвестиции во напредните генерации на мрежи (NGN мрежи) од страна на А1, сметаме дека е потребно е да бидат наметнати обврски за широкопојасен пристап на интернет преку NGN технологиите а технологиите чиј број на корисници постојано се намалува (xDSL) да бидат изземени од регулација. На тој начин ќе се воспостави рамноправен третман во регулацијата на големопродажниот пазар на Македонски Телеком АД и А1 Македонија Во насока на ист пристап во регулацијата како кон МКТ така и кон А1 Македонија сметаме дека АЕК треба да наметне обврска за регулација за пристапот кој се овозможува преку NGN мрежи ( FTTH и HFC DOCSIS 3.0 ) и да биде составен дел од обврските во Одлуката за определување на операторот со значителна пазарна моќ на A1 Македонија на релевантиот пазар за големопродажен централен пристап обезбеден на фиксна локација за производи за широка потрошувачка. Дополнително, сметаме дека не треба да се занемари подемот на кабелската инфраструктура кој според прикажаниот пазарен удел е поголем од 30%. Во изминатите неколку години кабелските оператори нудат атрактивни пакети за интернет пристап со високи брзини со значително пониска цена од онаа на регулираните два оператора со значителна пазарна моќ, Македонски Телеком АД и А1 Македонија.Во исто време Одлуката кој се однесува на Македонски Телеком АД за определување на операторот со значителна пазарна моќ на релевантиот пазар за големопродажен централен пристап обезбеден на фиксна локација за производи за широка потрошувачка, по принципот на регулација на А1 Македонија, да се однесува едиствено за NGN мрежи (FTTH) a ADSL технологијата да биде исклучена од регулација по ист принцип како што не постои регулација на HFC DOCSIS 1.x, 2.0. Се надеваме дека горе презентираните аргументи ќе бидат прифатени, доколку има потреба од дополнителна дискусија стоиме на располагање.  Со почит, Директор на Сектор за регулативни и големопродажни прашањаСлободанка Гиевска |
|  |  |  |  |  |  |  |



